Meer as 1 500 padsterftesArgieffoto Meer as 1 500 mense het oor die feesseisoen op die land se paaie gesterf, het die SAUK Dinsdag berig. “Daar was 1 281 noodlottige ongelukke met 1 537 sterftes,” het Thato Mosena, woordvoerder van die padverkeersbestuurskorporasie (RTMC) aan die SAUK gesê. “KwaZulu-Natal was die provinsie met die hoogste aantal sterftes, naamlik 307.” Altesaam 302 mense het in Gauteng omgekom. Die statistiek strek van 1 Desember 2013 – 12 Januarie 2014. Dipuo Peters, minister van vervoer, het verlede Dinsdag ŉ aanvanklike syfer van 1 376 vir die periode 1 Desember tot 7 Januarie bekend gemaak. Gauteng het in daardie stadium 268 padsterftes gehad en KwaZulu-Natal 284.